07/12/2010 | Administración LocalMunicipal
Santiso
Convocatoria de subvencións municipais a entidades sen fins de lucro para actividades culturais e deportivas na anualidade 2010

Data decreto: 28/11//2010 Texto data decreto: vinte e cinco de novembro de dous mil dez. Descrición decreto: Convocatoria de subvencións municipais a entidades sen fins de lucro para actividades culturais ou deportivas na anualidade 2010. Vista a intención desta alcadía de proceder ó outorgamento de subvencións en réxime de concorrencia competitiva ó movemento asociativo do Concello de Santiso ó fin de fomentar entre os veciños actividades de carácter cultural, deportivo, lúdico e en xeral todas aquelas actuacións levadas a cabo dentro do marco das actividades competencia do Concello ó fin de favorecer os intereses veciñais. Vista a Lei 38/2003 Xeral de Subvencións, o Regulamento polo que se desenvolve esta Lei (RD 887/2006 de 21 de xullo polo que se aproba o regulamento da lei xeral de subvencións); a Lei de Bases de Réxime Local e demáis lexislación de aplicación. D. OVIDIO LEIVA PEREIRO, ALCALDE-PRESIDENTE DO CONCELLO DE SANTISO (A CORUÑA ), En uso das facultades outorgadas pola lexislación vixente, RESOLVE: PRIMEIRO.- Aprobar as bases cuxo contido literal se transcribe a continuación: Mediante a presente procédese a regular a convocatoria para a concesión de subvencións para o fomento de actividades culturais e deportivas do ano 2010, todo iso nos termos establecidos na Lei 38/2003, do 17 de novembro, xeral de subvencións, no RD 887/2006 de 21 de xullo polo que se aproba o regulamento da lei xeral de subvencións e na Ordenanza Xeral de Subvencións do Concello de Santiso (BOP N°275 de 28 de novembro de 2007). -Regulación da convocatoria pública, recollendo os criterios e o procedemento para a concesión de subvencións municipais do Concello de Santiso, para a ptestación de servizos ou a realización de actividades que complementen ou suplan ás atribuídas á competencia municipal ou que, en xeral, contribúan ó fomento dos intereses do municipio, potenciando deste xeito o movemento asociativo. Son obxecto de subvención as actuacións e programas que sen enmarquen nas seguintes áreas: - Área sociocultural, socioeducativa (actividades do lecer, lúdicas, de dinamización sociocultural, educativa, medioambiente, educación para a saúde, formación, etc.) e de participación cidadá (actividades e programas dirixidos á dinamización de parroquias e fomento da participación veciñal na vida municipal e comunitaria). - Área do deporte (clubes e asociacións deportivas que organicen actividades relacionadas coa promoción do deporte). - O período que se terá en conta para a realización das actividades será o comprendido entre o 1 de xaneiro e o 10 de decembro de 2010. O tipo de gastos financiados serán estrictamente gastos correntes nos que incurran os beneficiarios na organización e desenvolvemento de actividades concretas. Non se subvencionarán investimentos reais, nin os gastos de mantemento ordinario (luz, auga, teléfono, limpeza, etc.). Por outra banda, non poden ser obxecto de subvención aquelas actividades suxeitas a un convenio de colaboración co Concello, nin as que recibisen outro tipo de achega municipal. Tampouco serán gastos subvencionables as cantidades satisfeitas ó Concello de Santiso polo uso das súas instalacións municipais. Poderán ser beneficiarios das subvencións as persoas físicas ou xurídicas, públicas ou-privadas xurídicamente constituidas, así como as agrupacións de persoas físicas e xurídicas sen personalidade xurídica constituidas para a consecución dos fins sinalados como subvencionables, e que cumpran os seguintes requisitos: - Carecer de fins de lucro. - Desenvolver as súas actividades no termo municipal de Santiso. - Non ter pendente de xustificar ningunha subvención concedida polo Concello de Santiso, salvo que se Ile concedese excepcionalmente prórroga ou ben tivese desistido de forma motivada e por escrito. - Así como cumprir cos requisitos establecidos no artigo 13 da Lei 38/2003, do 17 de novembro, xeral de subvencións. Non se admitirán a trámite as solicitudes que non cumpran estes requisitos. Ademais, salvo no caso das agrupacións sen personalidade xurídica antes mencionadas, será requisito para a concesión da subvención, estar inscritas no Rexistro Municipal de Asociacións do Concello de Santiso, ou ter solicitada a inscrición na data de petición da subvención. A solicitude deberá presentarse no Rexistro Xeral do Concello de Santiso en horario de 9:00 a 14:00 horas segundo modelo normalizado habilitado para tal fin (anexo I) no prazo de dez días naturais contados a partir do día seguinte ó da publicación da presente convocatoria no Boletín Oficial da Provincia, acompañada da seguinte documentación: 1.-Documentos acreditativos da personalidade: fotocopia do CIF e no caso de agrupacións sen personalidade xurídica, DNI da persoa física nomeada polos membros da mesma.2.-Certificación dos datos bancarios.3.-Declaración responsable de atoparse ó corrente nas súas obrigas tributarias e coa Seguridade Social e de non estar incurso en ningún dos supostos de prohibición para a percepción de subvencións ou axudas públicas sinalados pola Lei 38/2003, xeral de subvencións (anexo II). 4.- Declaración de se lles foi concedida algunha outra subvención para a mesma actividade, procedente de calquera administración ou ente público ou privado, obrigándose a comunicar aquelas concedidas con data posterior á presentación da solicitude (anexo II). 5.-Memoria que fará mención ás persoas beneficiarias directa e indirectamente pola axuda, ás actividades a realizar ou realizadas, con especificación de data/s, lugar, responsables, obxectivos e fins ós que dedicarán os fondos, orzamento de ingresos e gastos da actividade co financiamento previsto e actividad/es realizadas durante o último ano ou tempada. O Concello de Santiso destinará a estes fins a cantidade máxima prevista na partida que a continuación se cita do orzamento municipal do Concello de Santiso para á anualidade 2010: - Partida 33.480 con 6.000,00 € outorgándose unha cantidade non superior a 600 euros a cada solicitante que poderá variar unha vez ponderados os seguintes criterios obxectivos e sempre e cando o montante global da axuda non supere a cantidade total de 2.000 euros: - Número de actividades programadas e de beneficiarios das mesmas. Máximo 15 puntos (cantas máis actividades e beneficiarios máis puntuación). - Carácter continuo, e non simplemente ocasional, das actividades. Máximo 15 puntos atendendo ó tempo de realización das actividades. - Custo total das actividades programadas e a capacidade de autofinanciación. Máximo 10 puntos dando maior puntuación ás propostas con máis aportación particular por parte dos solicitantes. As solicitudes presentadas serán baremadas conforme ós criterios anteriormente citados por Comisión de baremación formada polos técnicos de deportes e de normalización lingüística do Concello, ademais da concelleira de Cultura, elaborando un informe proposta de concesión das subvencións. A Xunta de Goberno Local resolverá sobre o outorgamento das axudas non quedando vinculada ó informe proposta da comisión de baremación podendo separarse do mesmo de forma motivada. Esta resolución motivarase de conformidade cos criterios de valoración anteriormente fixados, e notificaraselles ós interesados. O importe da axuda en ningún caso poderá ser de tal contía que illadamente ou en concorrencia con outras subvencións ou axudas doutras Administracións Públicas ou privadas, supere o custo dos gastos acreditados polo beneficiario. A concesión en firme das subvencións xerará un dereito a favor do beneficiario da mesma e co relativo compromiso de gasto para o concello que só será esixíbel cando se acredite o cumprimento das finalidades que motivaron a súa concesión. En ningún caso o importe da axuda municipal concedida poderá ser de tal contía que, illadamente ou en concorrencia con subvencións ou axudas doutras administracións ou entes públicos ou privados, supere o custo da actividade subvencionada. Son obrigas dos beneficiarios: 1.-Cumprir o obxectivo, realizar a actividade ou adoptar o comportamento que fundamenta a concesión da axuda de acordo ca memoria presentada. A subvención deberá ser destinada exclusivamente ós fins para os que foi concedida, quedando expresamente prohibida calquera alteración do destino non autorizada polo Concello. Presentar a acreditación da súa realización e cumprimento dos requisitos e condicións que se determinen na concesión 2.-Someterse ás actuacións de comprobación e control dos órganos competentes e aportar a información que lles sexa requerida.3.-Comunicar ó órgano concedente a obtención doutras subvencións de calquera entidade pública ou privada.4.-Proceder ó reintegro dos fondos percibidos nos supostos contemplados no artigo 37 da Lei 38/2003, xeral de subvencións.5.-Facer constar, naquelas actividades subvencionadas que así o permitan, que as mesmas contan con subvención do Concello de Santiso.6.-Xustificar o gasto realizado de acordo co establecido nas presentes bases antes do 22 de decembro do ano 2010.1.- As subvencións poderán concederse para actividades xa realizadas ou ben para aquelas que no momento da solicitude ainda non se realizasen, é dicir, “a xustificar”. a) No caso de actividades xa realizadas, os perceptores deberán presentar, xunto coa solicitude, os documentos xustificativos seguintes: - Balance de ingresos e gastos realizados con motivo da actividade subvencionada ou que suplirá a presentación dun orzamento inicial. - Memoria acreditativa da actividade realizada e obxectivos que se pretenden coa mesma. - Facturas orixinais debidamente cubertas que cumpran os requisitos legais esixibles ou fotocopias compulsadas das mesmas dos gastos realizados no exercicio da actividade. b) No caso de actividades que se vaian realizar, os perceptores deberán presentar, xunto coa solicitude, os seguintes xustificantes: - Balance de ingresos e gastos da actividade que se pretende realizar. - Memoria explicativa da actividade que se realizará. - Unha vez realizada a actividade subvencionada, facturas orixinais con requisitos legais debidamente cumplimentadas ou fotocopias compulsadas das mesmas dos gastos realizados no exercicio da actividade. - En todo caso, os perceptores de subvencións deberán acreditar perante o Concello de Santiso a realización da actividade, así como o cumprimento dos requisitos e condicións que determinarán a concesión ou disfrute das subvencións. - O prazo para a xustificación das subvencións será con data límite ata o 22 de decembro de 2010. - O beneficiario, virá obrigado, no momento de presentar a xustificación da subvención, a prestar perante o Concello, unha declaración complementaria das subvencións ou axudas obtidas para a mesma finalidade procedentes de calesquera Administracións ou Entes Públicos. O pagamento da subvención concedida farase efectivo unha vez xustificados totalmente os gastos realizados. No caso de que non se presente a xustificación dentro do prazo, por resolución de Alcaldía iniciarase o expediente de anulación do correspondente compromiso. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de subvencións para un mesmo programa, sempre que non sexan complementarias, constituirán causa determinante para a cancelación da subvención e a obriga do reintegro das cantidades recibidas.- Procederá a revogación da subvención e o reintegro, total ou parcial, das cantidades percibidas máis o interese legal do diñeiro que resulte de aplicación, dende o momento do abono da subvención ou axuda, nos seguintes supostos: a) Incumprimento da obriga de xustificar. b) Ocultación ou falsedade de datos ou documentos que serviran de base para a concesión ou obtención da subvención ou axuda sen reunir as condicións requiridas para iso ou o incumprimento de obrigas e requisitos establecidos con carácter xeral nestas bases. c) Incumprimento da finalidade para a que se concedeu, dado que as subvencións ou axudas de toda índole non poderán ser aplicadas a actividades distintas para as que foron outorgadas, o cal poderá ser verificado polo Concello de Santiso. d) Incumprimento das condicións impostas con motivo da concesión. - Asimesmo, procederá o reintegro do exceso, nos supostos en que, por concesión de subvencións ou axudas doutras administracións públicas ou privadas, nacionais ou internacionais, a contía das subvencións ou axudas outorgadas supere o coste da actividade a desenvolver polo beneficiario. - As cantidades a reintegrar terán a consideración de ingresos de dereito público e a súa cobranza levarase a efectos segundo o establecido para este tipo de ingresos na normativa de aplicación ás entidades locais. En materia de infraccións e sancións estarase ó disposto no Título IV da Lei 38/2003, do 17 de novembro, xeral de subvencións. En todo o non previsto nas presentes bases e convocatoria aplicarase o disposto nas Bases de execución do orzamento xeral do Concello de Santiso para o ano 2010, e nas normas legais e regulamentarias de aplicación, Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións e Lei 9/2007 de subvencións de Galicia e demais normativa de réxime local aplicable. As presentes bases entrarán en vigor unha vez publicadas no Boletín Oficial da Provincia. SOLICITUDE DE SUBVENCIÓN PARA ACTIVIDADES CULTURAIS E/OU DEPORTIVAS ANUALIDADE 2010 CONCELLO DE SANTISO 1.- DATOS DO SOLICITANTE II.- PROGRAMA DE ACTIVIDADES III.- RELACIÓN DE DOCUMENTACIÓN ADXUNTA.-.- Santiso,-------------------------------- de --------------------------------------------------------------------- de 2010 Sinatura: SR. ALCALDE PRESIDENTE DO CONCELLO DE SANTISO DECLARACIÓNS REALIZADAS POR REPRESENTANTE/S D/Dª -------------------------------------------------------------------------------------------------------------------------------- con DNI ------------------------------------ como representante de entidade --------------------------------------------------------------------------------- con CIF ---------------------------------------------------- DECLARA:.-Que a entidade á que represento está ao corrente das súas obrigas tributarias e coa Seguridade Social.-Que non está incursa en ningunha clase de inhabiltiacion para a obtención de subvencións conforme o artigo 13 da Lei 38/2003 xeral de subvencións e que coñezo e acepto as bases da convocatoria.-Que o conxunto de axudas solicitadas ou concedidas para estas mesmas actividades, procedente de calquera adminsitración ou ente público ou privado son as seguintes: ---- NINGUNHA OUTRA AXUDA ( marcar este recadro en caso afirmativo) ---------------------------------, o ----------------- de ----------------------------------------------------- de 2010 Sinatura: SR. ALCALDE PRESIDENTE DO CONCELLO DE SANTISO » SEGUNDO.- Dar publicidade no no Boletín Oficial da Provincia e no Taboleiro de Anuncios do Concello. Santiso, 29 de novembro de 2010 O ALCALDE Perante min: En funcións A SECRETARIA Asdo.- Manuel Suárez Frade Asdo.- Mª Yolanda Ares Bao